stanford-oval/wikipedia huggingface dataset:
โรงเรียนสตรีนครสวรรค์
อาคารและสถานที่

อาคารเรียนของโรงเรียนสตรีนครสวรรค์มีทั้งหมด 10 อาคาร ดังนี้
อาคารอัจฉราลัย เป็นหอประชุมของโรงเรียน ชั้นล่างเป็นโรงอาหาร
อาคารไพจิตรเวหาส (ตึก 1) เป็นอาคารเรียนวิชาวิทยาศาสตร์
อาคารโอภาสรวี (ตึก 2) เป็นอาคารเรียนวิชาวิทยาศาสตร์ และศิลปะ ในอดีตอาคารนี้เคยเป็นที่ตั้งของสำนักงานผู้อำนวยการ และห้องประชุมกีรตยานุสรณ์
อาคารรัศมีดารา (ตึก 3) เป็นอาคารเรียนวิชาภาษาต่างประเทศ ได้แก่ ภาษาอังกฤษ จีน ญี่ปุ่น เกาหลี และฝรั่งเศส
อาคารจันทราอำไพ (ตึก 4) เป็นอาคารเรียนคณิตศาสตร์ ห้องพยาบาล และห้องลูกเสือ
อาคารมาลัยพิรุณ (ตึก 5) เป็นอาคารเรียนวิชาคหกรรม งานช่าง  อีกทั้งยังเป็นที่ตั้งของ ศูนย์AFSเขตนครสวรรค์ ศูนย์อาเซียนศึกษา ห้องกลุ่มบริหารกิจการพิเศษ และศูนย์การเรียนรู้ไร้พรมแดน เป็นห้องประชุมขนาดเล็ก (ห้องมาลัย1 และห้องมาลัย2)
อาคารนพคุณหยาดเพชร (ตึก 6) สร้างขึ้นเมื่อปี 2536 ได้รับเกียรติจาก ผ.อ.พวงเพชร ธนะแพทย์ เป็นประธานในพิธีวางศิลาฤกษ์ของอาคาร
อาคารเฉลิมพระเกียรติ 6 รอบพระชนมพรรษา (ตึก 7) สร้างขึ้นเมื่อปี 2541 เป็นอาคารเรียนโครงการ 2 ภาษา ซึ่งมีห้องสมุดและห้องปฏิบัติการคอมพิวเตอร์  และ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาเปิดอาคาร เมื่อวันที่ 14 กรกฎาคม 2542 และในคราวเดียวกันทรงปลูกต้นราชพฤกษ์พระราชทานบริเวณด้านหน้าอาคาร
อาคาร8 (ตึก 8) สร้างขึ้นเมื่อปี 2561 อาคาร8 ยังไม่มีการตั้งชื่ออาคารอย่างเป็นทางการ เป็นอาคารเรียนวิชาวิทยาศาสตร์
สระบัว เป็นอ่างรูปสี่เหลี่ยมผืนผ้าที่ก่อขึ้นมาระหว่างอาคารโอภาสรวีและอาคารรัศมีดารา ในอดีตมีบัวหลากหลายสายพันธุ์ แต่หลังจากเหตุการณ์มหาอุทกภัยในปี 2554 ทำให้บัวหลายสายพันธุ์สูญหายและไม่สามารถทนต่อสภาพน้ำได้ จึงทำให้ในปัจจุบันยังคงมีแค่บัวหลวงปทุมเท่านั้นที่เหลือรอดมาจากเหตุการณ์น้ำท่วม นอกจากบัวแล้วในสระยังมีปลาและหอยหลายสายพันธุ์ เช่นหอยเชอรี่ ในช่วงหลังจากประกาศผลสอบแอดมิดชั่นหรือรับตรงเข้ามหาวิทยาลัยมักจะมีนักเรียน ม.6 ที่ประสบความสำเร็จในการสอบเข้ามหาวิทยาลัยมากระโดดสระบัว วิ่งรอบสระบัวเป็นธรรมเนียมประเพณีที่สืบต่อกันมานาน
สวนพฤกษศาสตร์โรงเรียน
หอพระ อาคารทรงปราสาทจตุรมุข มียอด1ยอด หลังคาซ้อนสองชั้น ประดับใบระกาหางหงส์ สร้างขึ้นในสมัยของผู้อำนวยการเพ็ญศรี พืชพันธุ์ เป็นที่ประดิษฐานพระพุทธศรีสวรรค์ และสมเด็จพระโพธิญาณ ซึ่งเป็นพระพุทธรูปประจำโรงเรียน
ลานลีลาวดี ในอดีตใช้เป็นลานฝึกสอนวิชานาฏศิลป์ ปัจจุบันได้ปรับปรุงภูมิทัศน์เป็นสวนหย่อมภายในมีต้นลีลาวดีขนาดใหญ่ และเสาอิฐของอาคารเรียนหลังแรกเป็นอนุสรณ์ พื้นที่นี้ใช้ในการเรียนการสอนวิชาภาษาอังกฤษเป็นส่วนหนึ่งในบางสาขาวิชา
โดมร่มเย็น สร้างขึ้นเมื่อปี 2559
โดมร่มเย็น(ช่วงที่2) ต่อเติมเพิ่มจากโดมเก่า สร้างเมื่อปี 2566
คณะสี

| 0 | 1 | 2 |
| --- | --- | --- |
ชื่อคณะสี: สีประจำคณะ
| ไพจิตรเวหาส | สีเขียว |   |
| โอภาสรวี | สีแดง |   |
| รัศมีดารา | สีฟ้า |   |
| จันทราอำไพ | สีเหลือง |   |
| มาลัยพิรุณ | สีน้ำเงิน |   |
ศิษย์เก่าที่มีชื่อเสียง

คุณหญิงสมจินตนา ภัคดิ์ศรีวงค์ - อดีตอธิบดีกรมสามัญศึกษา กระทรวงศึกษาธิการ
พรนิภา ลิมปพยอม - อดีตเลขาธิการคณะกรรมการการศึกษาขั้นพื้นฐาน
ฉลาด ศิริภาพ - เจ้าของโรงเรียนโพฒิสารศึกษา จังหวัดนครสวรรค์
ผอ.ดร.สุมนา พุ่มประพาฬ - ผู้อำนวยการระดับ 9 โรงเรียนเฉลิมขวัญสตรี จังหวัดพิษณุโลก
ผอ.บุบผา เสนาวิน - อดีตผู้อำนายการระดับ 9 โรงเรียนนครสวรรค์ จังหวัดนครสวรรค์
รศ.ดร. วิเชียร ทวีลาภ - อดีตคณบดีคณะพยาบาลศาสตร์ มหาวิทยาลัยมหิดล
ววลัยรัตน์ ศรีอรุณ - ข้าราชการระดับ 10 ข้าราชการดีเด่น กระทรวงการคลัง
ดารัตน์ ศิริวิริยกุล วิภาตะกลัศ - อธิการบดีมหาวิทยาลัยเจ้าพระยา จังหวัดนครสวรรค์
วรรณิภา บัวแก้ว - บอร์ดผู้บริหารสมาคมอเมริกันบล็อกเชนเทคโนโลยี สหรัฐอเมริกา
ณฐณพ ชื่นหิรัญ - พระเอก-นักแสดงช่อง3
นิลาวัณย์ พานิชย์รุ่งเรือง - ผู้ประกาศข่าวช่อง 7
เมจกา สุพิชญางกูร - ผู้ประกาศข่าวช่อง3
ประภาวดี เจริญรัตนธารากูล - นักกีฬายกน้ำหนักเหรียญทองในการแข่งขันกีฬาโอลิมปิกฤดูร้อน 2008ที่ประเทศจีนเป็นเจ้าภาพ
ดร.นิศรา การุณอุทัยศิริ - นักวิทยาศาสตร์หญิงระดับโลก ,นักวิจัยไบโอเทค
กิตติยา รัตนจิรเศรษฐ นักร้อง อัลบั้ม First Stage Project โด่งดังในเพลง คิดถึง...อีกแล้ว
พาขวัญ รื่นรวย - นักร้องของค่าย JSL
พิมพ์นิภา ปานทอง - นักกีฬากอล์ฟทีมชาติไทย
น้ำเพชร อิสรีย์ ธรากูลพิพัฒน์ - มิสแกรนด์นครสวรรค์ 2022 และรองชนะเลิศอันดับ 1 Miss Fabulous Thailand Season 3 (2024)
พั้นช์ อาทิตยา แพ่งสุภา - นางสาวไทยนครสวรรค์ 2567 (อดีตประธานคณะจันทราอำไพ ปี 2563)
ภาษาที่มีการเรียนการสอน

ภาษาไทย
ภาษาอังกฤษ
ภาษาฝรั่งเศส
ภาษาจีน
ภาษาญี่ปุ่น
ภาษาเกาหลี
ดูเพิ่ม

รายชื่อโรงเรียนในจังหวัดนครสวรรค์
รายชื่อโรงเรียนประจำจังหวัดในประเทศไทย
แหล่งข้อมูลอื่น

เว็บไซต์โรงเรียนสตรีนครสวรรค์
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
↑
↑  มาร์ช สตรีนครสวรรค์, สืบค้นเมื่อ 2023-02-11
↑  รำวง ส.น. (โรงเรียนสตรีนครสวรรค์), สืบค้นเมื่อ 2023-02-11
↑  อาลัยส.น. (โรงเรียนสตรีนครสวรรค์), สืบค้นเมื่อ 2023-02-11
↑  ประวัติโรงเรียนสตรีนครสวรรค์
↑  http://www.ratchakitcha.soc.go.th/DATA/PDF/2473/D/3392.PDF
↑  http://www.sns.ac.th/imageboss/vichakan/1.pdf
↑  http://www.sns.ac.th/imageboss/vichakan/1.pdf
พระวิมาดาเธอ
( หม่อมเจ้าสาย ลดาวัลย์ )
เสรีพิศุทธ์ เตมียเวส

| พลตำรวจเอกเสรีพิศุทธ์ เตมียเวสม> ป.ช. ม.ว.ม. ร.ม.ก. |
| --- | --- |

สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 1 กันยายน พ.ศ. 2566  (4 ปี 161 วัน)
หัวหน้าพรรคเสรีรวมไทย
อยู่ในวาระ
เริ่มดำรงตำแหน่ง  24 ตุลาคม พ.ศ. 2561 (6 ปี 124 วัน)
ก่อนหน้า: ไพบูลย์ พึ่งทองหล่อ
ผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2550 – 8 เมษายน พ.ศ. 2551 (189 วัน)
รักษาการแทน: พลตำรวจเอก พัชรวาท วงษ์สุวรรณ (กุมภาพันธ์ - เมษายน พ.ศ. 2551)
ก่อนหน้า: พลตำรวจเอก โกวิท วัฒนะ
ถัดไป: พลตำรวจเอก พัชรวาท วงษ์สุวรรณ
 
ข้อมูลส่วนบุคคล
เกิด: 3 กันยายน พ.ศ. 2491 (76 ปี) จังหวัดธนบุรี ประเทศไทย
พรรคการเมือง: เสรีรวมไทย (2561 - ปัจจุบัน)
คู่สมรส: พัสวีศิริ เตมียเวส
บุตร: 3 คน
ลายมือชื่อ: 
ยศที่ได้รับการแต่งตั้ง
รับใช้:  ไทย
สังกัด: กรมตำรวจ- สำนักงานตำรวจแห่งชาติ
ประจำการ: พ.ศ. 2515–2551
ยศ:  พลตำรวจเอก

พลตำรวจเอก เสรีพิศุทธ์ เตมียเวส ม.ป.ช. ม.ว.ม. ร.ม.ก. (ชื่อเกิด เสรี เตมียเวส; เกิด 3 กันยายน พ.ศ. 2491) ชื่อเล่น ตู่ เป็นอดีตข้าราชการตำรวจและนักการเมืองชาวไทย หัวหน้าพรรคเสรีรวมไทย อดีตสมาชิกสภาผู้แทนราษฎรแบบบัญชีรายชื่อ (ชุดที่ 25 และ ชุดที่ 26) อดีตผู้บัญชาการตำรวจแห่งชาติ อดีตจเรตำรวจแห่งชาติ  อดีตผู้บัญชาการตำรวจสอบสวนกลาง อดีตผู้บัญชาการโรงเรียนนายร้อยตำรวจ และอดีตผู้บังคับการปรามปราบ อดีตนายตำรวจราชองครักษ์พิเศษ เจ้าของฉายา "วีรบุรุษนาแก" และ "มือปราบตงฉิน"
เว็บไซต์ ชีวิต  - ประวัติ
www.sereepisuth.com
อ่านไฟล์ PDF BookSeree 1
ประวัติ

พล.ต.อ. เสรีพิศุทธ์ เดิมชื่อ เสรี เกิดเมื่อวันที่ 3 กันยายน พ.ศ. 2491  ที่จังหวัดธนบุรี เป็นบุตร นายชื้น และ นางอรุณ สมรสกับพัสวีศิริ (สกุลเดิม เทพชาตรี) มีบุตรด้วยกัน 3 คน คือ นางสาวศศิภาพิมพ์, นายทรรศน์พนธ์ และนางสาวทัศนาวัลย์ โดยสกุล “เตมียเวส” เป็นนามสกุลที่ได้รับพระราชทานจากพระบาทสมเด็จพระมงกุฎเกล้าเจ้าอยู่หัว เมื่อวันที่ 15 เมษายน 2458 เลขสกุลลำดับที่ 2081 โดยพระราชทานแก่นักเรียนทหารกระบี่ ตุ๋ย (เล็ก)
การรับราชการตำรวจและการเมือง

เสรีพิศุทธ์จบการศึกษาระดับมัธยมจากโรงเรียนทวีธาภิเศก หลังจากนั้นจึงได้ศึกษาต่อที่โรงเรียนเตรียมทหาร รุ่นที่ 8 (ตท.8) และ โรงเรียนนายร้อยตำรวจสามพราน รุ่นที่ 24 (นรต.24) เคยรับราชการอยู่ที่อำเภอนาแก จังหวัดนครพนม ช่วง พ.ศ. 2515-2524 ได้ต่อสู้ปราบปรามผู้ก่อการร้ายคอมมิวนิสต์อย่างเด็ดเดี่ยว และได้รับพระราชทานเครื่องราชอิสริยาภรณ์อันมีศักดิ์รามาธิบดี ชั้นที่ 5 และเหรียญพิทักษ์เสรีชน ชั้นที่ 1 ซึ่งต่อมาผู้ว่าราชการจังหวัดนครพนมได้ทำพิธีสถาปนาให้เป็นขุนพลของประชาชน ณ ศาลาประชาคม จังหวัดนครพนม ด้วยผลงานที่เสรีพิศุทธ์ ปฏิบัติหน้าที่ป้องกันและปราบปรามผู้ก่อการร้ายคอมมิวนิสต์ด้วยความกล้าหาญ เสียสละ  จนได้รับการขนานนามว่า "วีรบุรุษนาแก" นอกจากนั้น พล.ต.อ.เสรีพิศุทธ์ฯยังได้รับพระราชทานรางวัล “คนไทยตัวอย่าง”[ต้องการอ้างอิง] รางวัล “บุคคลดีเด่นของชาติ” จากสมเด็จพระเทพรัตนราชสุดาฯ[ต้องการอ้างอิง] รางวัล “ข้าราชการที่ประพฤติตนชอบด้วยความซื่อสัตย์สุจริต” จากสำนักงานคณะกรรมการป้องกันและปราบปรามการทุจริตและประพฤติมิชอบในวงราชการ[ต้องการอ้างอิง] ปริญญาดุษฎีบัณฑิตกิตติมศักดิ์จากหลายมหาวิทยาลัย
เขาเคยดำรงตำแหน่ง ผู้บังคับการปราบปราม เป็นระยะเวลาสั้น ๆ เมื่อ พ.ศ. 2533 - 2534 วันที่ 8 มกราคม พ.ศ. 2534 ได้มีผู้วางระเบิดห้องทำงานเขาขณะดำรงตำแหน่งดังกล่าว  และต้องพ้นจากตำแหน่ง ภายหลังเหตุการณ์รัฐประหารในประเทศไทย พ.ศ. 2534 ภายหลังได้เปลี่ยนชื่อเป็น เสรีพิศุทธ์ นัยว่า เพื่อแก้เคล็ด เนื่องจากชื่อไม่ถูกโฉลก
เมื่อครั้งดำรงตำแหน่ง ผู้ช่วยผู้บัญชาการประจำกรมตำรวจ (ทำหน้าที่ผู้ช่วยหัวหน้าตำรวจภาค 2) ได้จับกุม และดำเนินคดีกับนายสมชาย คุณปลื้ม หรือกำนันเป๊าะ ผู้กว้างขวางของจ.ชลบุรี และภาคตะวันออก ในคดีทุจริตการจัดซื้อที่ดินทิ้งขยะที่เขาไม้แก้ว จนศาลฎีกาพิพากษาให้จำคุกกำนันเป๊าะ
พล.ต.อ. เสรีพิศุทธ์ฯ มีภาพลักษณ์เป็นนายตำรวจมือปราบที่ซื่อตรง ได้ฉายาว่า "มือปราบตงฉิน"} ผู้มีอำนาจในหลายรัฐบาลมักเลือกเขาให้เข้ามาสืบสวนสอบสวนคดีสำคัญที่สังคมและสื่อตั้งข้อสงสัย[ต้องการอ้างอิง] มีการจับกุมนักการเมือง รัฐมนตรี เจ้าพ่อผู้มีอิทธิพลหลายต่อหลายคน[ต้องการอ้างอิง] ทำให้ได้รับผลกระทบจากการเมืองบ่อยครั้ง โดยมักถูกโยกย้ายไปอยู่ในตำแหน่งที่ไม่ได้ควบคุมกำลัง เช่น กองวิทยาการตำรวจ หรือ ประจำกรมตำรวจ เป็นต้น[ต้องการอ้างอิง]
กระนั้น เขาก็ยังได้รับความไว้วางใจจากผู้บังคับบัญชาให้ดำรงตำแหน่งที่สำคัญ เช่น ผู้บังคับการปราบปราม ผู้บัญชาการตำรวจสอบสวนกลาง จเรตำรวจแห่งชาติคนแรก
การรับราชการตำรวจและการเมือง > ผู้บัญชาการตำรวจแห่งชาติ

เขาได้รับแต่งตั้งให้รักษาการตำแหน่งผู้บัญชาการตำรวจแห่งชาติ เมื่อวันที่ 5 กุมภาพันธ์ พ.ศ. 2550 แทน พล.ต.อ. โกวิท วัฒนะ ที่ได้รับคำสั่งไปช่วยราชการสำนักนายกรัฐมนตรี และได้รับการโปรดเกล้าให้ดำรงตำแหน่ง ผู้บัญชาการตำรวจแห่งชาติ เมื่อวันที่ 1 ตุลาคม พ.ศ. 2550 ต่อมาวันที่ 20 มิถุนายน พ.ศ. 2550 คณะมนตรีความมั่นคงแห่งชาติ ได้มีประกาศ ฉบับที่ 1 แต่งตั้งเขาเป็นสมาชิกคณะมนตรีความมั่นคงแห่งชาติ
ในการสับเปลี่ยนกำลังพลครั้งแรก เขาย้ายผู้บัญชาการตำรวจนครบาล พล.ต.ท.วิโรจน์ จันทรังษี ไปต่างจังหวัด ผู้ใกล้ชิดกับอดีต ผบ.ตร. พล.ต.อ. โกวิท วัฒนะ และอดีตนายกรัฐมนตรี ดร. ทักษิณ ชินวัตร ถูกย้ายไปตำแหน่งที่ไม่มีอำนาจ ขณะเดียวกัน เขาเลื่อนยศนายตำรวจหลายนายที่มีความสัมพันธ์ใกล้ชิดกับเขาให้ดำรงตำแหน่งสำคัญ พล.ต.ท.อดิศร นนทรีย์ ซึ่งเป็นอดีตผู้ช่วยใกล้ชิดของเสรีพิศุทธ์ ได้รับแต่งตั้งเป็นผู้บัญชาการตำรวจนครบาล พล.ต.ท. ถาวรศักดิ์ เทพชาตรี พี่ชายของภรรยาเขา ได้รับแต่งตั้งเป็นที่ปรึกษาสำนักงานตำรวจแห่งชาติ พล.ต.ท. เจตนากร นภีตะภัฏ ซึ่งสมรสกับน้องสาวของภรรยาพลเอก สุรยุทธ์ จุลานนท์ เป็นผู้บัญชาการตำรวจภูธรภาค 9
เมื่อครั้งมีการยื่นเรื่องให้ถอดพล.อ. เปรม ติณสูลานนท์ ออกจากตำแหน่งประธานองคมนตรี พล.ต.ท. ธีระเดช รอดโพธิ์ทอง ซึ่งปฏิเสธยื่นข้อกล่าวหาความผิดต่อองค์พระมหากษัตริย์ต่อนักเคลื่อนไหวที่ยื่นเรื่องดังกล่าว โดยให้เหตุผลว่ากฎหมายครอบคลุมเฉพาะพระบรมวงศานุวงศ์เท่านั้น สองวันต่อมาเสรีพิศุทธ์ลดยศเขา
เมื่อต้นปี พ.ศ. 2551 พ.ต.อ. ทินกร มั่งคั่ง อดีตนายเวร ที่ถูกเขาปลดออกจากราชการ ลงนามหนังสือร้องเรียนถึงสมัคร สุนทรเวช นายกรัฐมนตรีในขณะนั้น ซึ่งสำนักนายกรัฐมนตรีได้ลงรับหนังสือร้องเรียนทั้ง 3 ฉบับ ไว้พร้อมกันในวันที่ 28 กุมภาพันธ์ พ.ศ. 2551 วันรุ่งขึ้น สมัครออกคำสั่งแต่งตั้งคณะกรรมการสอบสวนวินัยร้ายแรง และในวันเดียวกันนั้นก็ได้ออกคำสั่งย้ายเขาไปปฏิบัติราชการสำนักนายกรัฐมนตรี โดยให้ พล.ต.อ. พัชรวาท วงษ์สุวรรณ รองผู้บัญชาการตำรวจแห่งชาติ เป็นผู้รักษาราชการแทน วันที่ 8 เมษายน พ.ศ. 2551 สมัครก็ได้ออกคำสั่งสำนักนายกรัฐมนตรี ที่ 73/2551 ให้เขาออกจากราชการไว้ก่อน วันที่ 16 มิถุนายน พ.ศ. 2552 เสรีพิศุทธ์แถลงข่าวว่าตนถูกปล้นตำแหน่ง ไม่ได้รับความเป็นธรรม
ต่อมาเมื่อ อภิสิทธิ์ เวชชาชีวะ ดำรงตำแหน่งนายกรัฐมนตรี ก็ได้สั่งให้ยุติการสอบสวน และยกเลิกคำสั่งให้เสรีพิศุทธ์ออกจากราชการไว้ก่อน เมื่อวันที่ 24 ธันวาคม พ.ศ. 2553 รวมระยะเวลาการดำรงตำแหน่ง 364 วัน[ต้องการอ้างอิง]
พล.ต.อ. เสรีพิศุทธ์ ฟ้องร้อง พล.ต.อ. พัชรวาท วงษ์สุวรรณ ในคดีหมิ่นประมาท แต่ศาลได้มีคำสั่งยกฟ้องในที่สุด
การรับราชการตำรวจและการเมือง > การเลือกตั้งผู้ว่ากรุงเทพมหานคร พ.ศ. 2556

ในวันที่ 25 สิงหาคม พ.ศ. 2555 พล.ต.อ. เสรีพิศุทธ์ ได้เปิดตัวแสดงเจตนาที่จะลงรับสมัครเลือกตั้งเป็นผู้ว่าราชการกรุงเทพมหานคร วันที่ 3 มีนาคม พ.ศ. 2556 ที่โรงแรมอินเตอร์คอนติเนนตัล ในนาม "กลุ่มพลังกรุงเทพ" โดยได้เบอร์ 11 และได้รับคะแนนทั้งสิ้น 166,582 คะแนน โดยมีคะแนนเป็นอันดับสามต่อจากพรรคการเมืองใหญ่ทั้ง 2 พรรค และอันดับหนึ่งจากผู้สมัครอิสระที่ไม่สังกัดพรรคอีก 23 คน
การรับราชการตำรวจและการเมือง > รัฐประหารในประเทศไทย พ.ศ. 2557

ภายหลังรัฐประหารในประเทศไทย พ.ศ. 2557 เขากล่าวผ่านสื่อวิพากษ์วิจารณ์คณะรักษาความสงบแห่งชาติและรัฐบาลหลายครั้งหลายคราว รัฐบาลสนองด้วยการออกหมายเรียก วันที่ 18 พฤศจิกายน พ.ศ. 2558 พ.อ. บุรินทร์ ทองประไพ เสนาธิการประจำผู้บังคับบัญชาฝ่ายกฎหมาย คณะรักษาความสงบแห่งชาติได้เข้าแจ้งความต่อพนักงานสอบสวน กองบังคับการปราบปราม ในข้อหากระทำการที่เป็นภัยต่อความมั่นคงของรัฐ
ในวันศุกร์ที่ 1 กันยายน 2566 พลตำรวจเอกเสรีพิศุทธ์ได้ลาออกจากการเป็นสมาชิกสภาผู้แทนราษฎร ส่งผลให้นายมังกร ยนต์ตระกูล เลขาธิการพรรคเสรีรวมไทย ซึ่งอยู่ในบัญชีรายชื่อลำดับถัดมาได้เลื่อนขึ้นมาเป็นสมาชิกสภาผู้แทนราษฎรแทน
การรับราชการตำรวจและการเมือง > สมาชิกสภาผู้แทนราษฎร

พลตำรวจเอก เสรีพิศุทธิ์ เตมียาเวส ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคเสรีรวมไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคเสรีรวมไทย
วัฒนธรรมสมัยนิยม

เรื่องราวของ พล.ต.อ.เสรีพิศุทธ์ เคยถูกสร้างเป็นละคร"วีรบุรุษนาแก" ซึ่งออกอากาศทางไทยทีวีช่อง 3 เมื่อปี 2530 โดยสร้างจากชีวประวัติของท่านตอนช่วงสมัยที่ยังเป็นตำรวจตระเวนชายแดน ในขณะที่ท่านยังดำรงยศเป็นร้อยเอกจนถึงพันตำรวจเอกและยังใช้ชื่อ"เสรี เตมียเวส" ซึ่งผู้รับบทคือ พลโท อนุสรณ์ เดชะปัญญา (ขณะยศ ร้อยเอก)
ยศตำรวจ

พ.ศ. 2533 พลตำรวจตรี
พ.ศ. 2540 พลตำรวจโท
พ.ศ. 2547 พลตำรวจเอก
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2520 –  เครื่องราชอิสริยาภรณ์อันมีศักดิ์รามาธิบดี ชั้นที่ 5 เหรียญรามมาลาเข็มกล้ากลางสมร (ร.ม.ก.)
พ.ศ. 2523 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2526 –  เหรียญจักรมาลา (ร.จ.ม.)
พ.ศ. 2500 –  เหรียญงานฉลอง 25 พุทธศตวรรษ
พ.ศ. 2541 –  เหรียญกาชาดสมนาคุณ ชั้นที่ 1 (เหรียญทอง)
แหล่งข้อมูลอื่น

เสรีพิศุทธ์ เตมียเวส ที่เฟซบุ๊ก
| ก่อนหน้า |  | เสรีพิศุทธ์ เตมียเวส |  | ถัดไป |
| --- | --- | --- | --- | --- |
| พลตำรวจเอก โกวิท วัฒนะ |  |   ผู้บัญชาการตำรวจแห่งชาติ  (1 ตุลาคม พ.ศ. 2550 – 30 กันยายน พ.ศ. 2551) |  | พลตำรวจเอก พัชรวาท วงษ์สุวรรณ |
| ด ค ก อธิบดีกรมตำรวจ และผู้บัญชาการตำรวจแห่งชาติ  |
| --- | --- |
กองโปลิศ กรมกองตระเวน:  หลวงรัถยาภิบาลบัญชา (เอส.เย.เอมส์)  พระยาอรรคราชวราทร (ภัสดา บุรณศิริ)  เอ.เย.ยาดิน  อีริกเซ็นต์ เย ลอสัน  พระยาวาสุเทพ (กุสตาฟ เชา) 
กรมตำรวจ:  พระวรวงศ์เธอ พระองค์เจ้าคำรบ  พระยาอธิกรณ์ประกาศ (หลุย จาติกวณิช)  พระยาบุเรศผดุงกิจ (รวย พรหโมบล)  พระยาอนุสสรธุระการ (จ่าง วัจนะพุกกะ)  อดุล อดุลเดชจรัส  พระรามอินทรา (ดวง จุลัยยานนท์)  พระพิจารณ์พลกิจ (ยู่เซ็ก ดุละลัมพะ)  หลวงชาติตระการโกศล (เจียม ลิมปิชาติ)  เผ่า ศรียานนท์  ไสว ไสวแสนยากร  สฤษดิ์ ธนะรัชต์  ประเสริฐ รุจิรวงศ์  ประภาส จารุเสถียร  ประจวบ สุนทรางกูร  พจน์ เภกะนันทน์  ศรีสุข มหินทรเทพ  มนต์ชัย พันธุ์คงชื่น  สุรพล จุลละพราหมณ์  ณรงค์ มหานนท์  เภา สารสิน  แสวง ธีระสวัสดิ์  สวัสดิ์ อมรวิวัฒน์  ประทิน สันติประภพ  พจน์ บุณยะจินดา  ประชา พรหมนอก 
สำนักงานตำรวจแห่งชาติ:  ประชา พรหมนอก  พรศักดิ์ ดุรงควิบูลย์  สันต์ ศรุตานนท์  โกวิท วัฒนะ  เสรีพิศุทธ์ เตมียเวส  พัชรวาท วงษ์สุวรรณ  วิเชียร พจน์โพธิ์ศรี  เพรียวพันธ์ ดามาพงศ์  อดุลย์ แสงสิงแก้ว  สมยศ พุ่มพันธุ์ม่วง  จักรทิพย์ ชัยจินดา  สุวัฒน์ แจ้งยอดสุข  ดำรงศักดิ์ กิตติประภัสร์  ต่อศักดิ์ สุขวิมล  กิตติ์รัฐ พันธุ์เพ็ชร์
วีวาเอลวิส

| วีวาเอลวิส |
| --- | --- |

บริษัท: Cirque du Soleil
รูปแบบ: Contemporary circus
ประเภทการแสดง: Resident show
วันรอบปฐมทัศน์: 19 กุมภาพันธ์ ค.ศ. 2010
การแสดงสุดท้าย: 31 สิงหาคม ค.ศ. 2012
Location: Aria Resort & Casino, Las Vegas
ทีมงานสร้างสรรค์
เขียนบท และ อำนวยการสร้าง: Vincent Paterson
อำนวยการฝ่ายสร้างสรรค์: Armand Thomas
นักออกแบบดนตรี: Erich van Tourneau
Set designer: Mark Fisher
ออกแบบเครื่องแต่งกาย: Stefano Canulli
Acrobatic performance designer: Daniel Cola
Acrobatic equipment and rigging designer: Guy St-Amour
Original lighting designer: Marc Brickman
Additional lighting design and programming: Martin Labrecque
Image content designer: Ivan Dudynsky
ออกแบบเสียง: Jonathan Deans
Props designer: Patricia Ruel
Makeup designer: Nathalie Gagné
Choreographers: Tabitha and Napoleon D'umo, Mark Swanhart, Catherine Archambault
Artistic guide: Guy Laliberté, Gilles Ste-Croix
ข้อมูลอื่น ๆ
ก่อนหน้า: Banana Shpeel (2009)
ถัดไป: Totem (2010)
เว็บไซต์อย่างเป็นทางการ
เป็นการแสดงกายกรรมครั้งที่ 7 ของบริษัท Cirque du Soleil ซึ่งจัดแสดงใน Las Vegas Strip เริ่มต้นการแสดงเมื่อวันที่ 19 กุมภาพันธ์ ค.ศ. 2010 และสิ้นสุดการแสดงในวันที่ 31 สิงหาคม ค.ศ. 2012 ซึ่งใช้ดนตรี และวิสัยทัศน์ของเอลวิส เพรสลีย์ ในการโชว์
แหล่งข้อมูลอื่น

Official Cirque du Soleil site เก็บถาวร 2012-12-04 ที่ เวย์แบ็กแมชชีน
Official site for Viva Elvis Album เก็บถาวร 2016-03-04 ที่ เวย์แบ็กแมชชีน
อำเภอโพนสวรรค์

บทความนี้เกี่ยวกับอำเภอในจังหวัดนครพนม สำหรับเมืองในประเทศลาว ดูที่ โพนสะหวัน (ลาว)
| อำเภอโพนสวรรค์ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Phon Sawan
คำขวัญ: แหล่งข้าวพันธุ์ดี คนมีน้ำใจ เรือไฟตระการตา นำหน้าประชาธิปไตย รวมไทโพนสวรรค์
แผนที่จังหวัดนครพนม เน้นอำเภอโพนสวรรค์
พิกัด: 17°27′23″N 104°28′7″E﻿ / ﻿17.45639°N 104.46861°E﻿ / 17.45639; 104.46861
ประเทศ:  ไทย
จังหวัด: นครพนม
พื้นที่
 • ทั้งหมด: 718.655 ตร.กม. (277.474 ตร.ไมล์)
ประชากร (2564)
 • ทั้งหมด: 57,998 คน
 • ความหนาแน่น: 80.70 คน/ตร.กม. (209.0 คน/ตร.ไมล์)
รหัสไปรษณีย์ : 48190
รหัสภูมิศาสตร์: 4810
ที่ตั้งที่ว่าการ: ที่ว่าการอำเภอโพนสวรรค์ ถนนท่าอุเทน-กุสุมาลย์ ตำบลโพนสวรรค์ อำเภอโพนสวรรค์ จังหวัดนครพนม 48190
 ส่วนหนึ่งของสารานุกรมประเทศไทย
โพนสวรรค์ เป็นอำเภอหนึ่งของจังหวัดนครพนม
ที่ตั้งและอาณาเขต

อำเภอโพนสวรรค์ตั้งอยู่ทางตอนกลางค่อนไปทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอศรีสงครามและอำเภอท่าอุเทน
ทิศตะวันออก ติดต่อกับอำเภอท่าอุเทน
ทิศใต้ ติดต่อกับอำเภอเมืองนครพนม และอำเภอกุสุมาลย์ (จังหวัดสกลนคร)
ทิศตะวันตก ติดต่อกับอำเภอนาหว้า
การแบ่งเขตการปกครอง > การปกครองส่วนภูมิภาค

อำเภอโพนสวรรค์แบ่งพื้นที่การปกครองออกเป็น 7 ตำบล 90 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | โพนสวรรค์ | Phon Sawan | 15 | 10,392 |
| 2. | นาหัวบ่อ | Na Hua Bo | 9 | 6,106 |
| 3. | นาขมิ้น | Na Khamin | 16 | 9,680 |
| 4. | โพนบก | Phon Bok | 11 | 6,082 |
| 5. | บ้านค้อ | Ban Kho | 19 | 13,160 |
| 6. | โพนจาน | Phon Chan | 12 | 7,773 |
| 7. | นาใน | Na Nai | 8 | 4,896 |
การแบ่งเขตการปกครอง > การปกครองส่วนท้องถิ่น

ท้องที่อำเภอโพนสวรรค์ประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลโพนสวรรค์  ครอบคลุมพื้นที่บางส่วนของตำบลโพนสวรรค์และตำบลโพนจาน
องค์การบริหารส่วนตำบลโพนสวรรค์  ครอบคลุมพื้นที่ตำบลโพนสวรรค์ (นอกเขตเทศบาลตำบลโพนสวรรค์)
องค์การบริหารส่วนตำบลนาหัวบ่อ ครอบคลุมพื้นที่ตำบลนาหัวบ่อทั้งตำบล
องค์การบริหารส่วนตำบลนาขมิ้น  ครอบคลุมพื้นที่ตำบลนาขมิ้นทั้งตำบล
องค์การบริหารส่วนตำบลโพนบก  ครอบคลุมพื้นที่ตำบลโพนบกทั้งตำบล
องค์การบริหารส่วนตำบลบ้านค้อ  ครอบคลุมพื้นที่ตำบลบ้านค้อทั้งตำบล
องค์การบริหารส่วนตำบลโพนจาน  ครอบคลุมพื้นที่ตำบลโพนจาน (นอกเขตเทศบาลตำบลโพนสวรรค์)
องค์การบริหารส่วนตำบลนาใน  ครอบคลุมพื้นที่ตำบลนาในทั้งตำบล
กรมการสื่อสารและเทคโนโลยีสารสนเทศทหารเรือ

| กรมการสื่อสารและเทคโนโลยีสารสนเทศทหารเรือ |
| --- | --- |
กรมการสื่อสารและเทคโนโลยีสารสนเทศทหารเรือ
ประเทศ:  ไทย
บทบาท: การสื่อสาร เทคโนโลยีสารสนเทศ การสงครามอิเล็กทรอนิกส์ ส่งกำลังและซ่อมบำรุง กิจการวิทยุกระจายเสียง
กองบัญชาการ: พระราชวังเดิม ถนนวังเดิม แขวงวัดอรุณ เขตบางกอกใหญ่ กรุงเทพมหานคร 10600
สมญา: นักรบไซเบอร์
เพลงหน่วย: เพลงมาร์ชกรมสื่อสารทหารเรือ (ประพันธ์โดยพันจ่าเอก บรรพต พุทธรักษา)
วันสถาปนา: 13 มกราคม พ.ศ. 2456; 112 ปีก่อน (2456-01-13)
ปฏิบัติการสำคัญ: สงครามอินโดจีน ความไม่สงบในชายแดนภาคใต้
ผู้บังคับบัญชา
เจ้ากรม: พลเรือโท วรัญ เกษร
ผบ. สำคัญ: พลเรือตรี ศักดิ์สิทธิ์ เชิดบุญเมือง พลเรือตรี ทวีวุฒิ พงศ์พิพัฒน์
กรมการสื่อสารและเทคโนโลยีสารสนเทศทหารเรือ (อักษรย่อ: สสท.ทร.; อังกฤษ: Naval Communications and Information Technology Department) หรือชื่อเดิม กรมสื่อสารทหารเรือ (อักษรย่อ: สส.ทร.) เป็นส่วนราชการของกองทัพเรือไทย ซึ่งดำเนินการเกี่ยวกับการสื่อสารและเทคโนโลยีสารสนเทศ โดยมีเจ้ากรมคนปัจจุบัน ( 1 ตุลาคม พ.ศ. 2567) ได้แก่ เจ้ากรมคนปัจจุบันได้แก่ พลเรือโท วรัญ เกษร
รองเจ้ากรมการสื่อสารและเทคโนโลยีสารสนเทศทหารเรือ ได้แก่ พลเรือตรี บุญรัตน์ กิตติโชติพาณิชย์
ประวัติ

กรมการสื่อสารและเทคโนโลยีสารสนเทศทหารเรือ ถือกำเนิดพร้อมกับการก่อตั้งกรมเสนาธิการทหารเรือ ในฐานะแผนกหนึ่งของกรมเสนาธิการทหารเรือ ในชื่อ "แผนกอาณัติสัญญาณ" โดยมีหน่วยงานในสังกัด 3 หน่วย ได้แก่ สถานีวิทยุโทรเลขทหารเรือกรุงเทพ, สถานีวิทยุโทรเลขทหารเรือสงขลา และสถานีวิทยุโทรเลขในเรือหลวง
ซึ่งสถานีวิทยุของแผนกอาณัติสัญญาณได้เปิดการติดต่อสื่อสารทางวิทยุครั้งแรกในวันที่ 13 มกราคม พ.ศ. 2456 โดยพระบาทสมเด็จพระมงกุฎเกล้าเจ้าอยู่หัว ทรงพระกรุณากระทำพิธีเปิดสถานีวิทยุโทรเลขทหารเรือเป็นแห่งแรกในประเทศไทย ณ ตำบลศาลาแดง พระนคร ซึ่งมีสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ รับพระราชโทรเลขฉบับปฐมฤกษ์ ที่สถานีวิทยุทหารเรือสงขลา
กรมการสื่อสารและเทคโนโลยีสารสนเทศทหารเรือ จึงถือเอาวันที่ 13 มกราคม ของทุกปี เป็นวันคล้ายวันสถาปนา
สำหรับวันที่ 1 มกราคม พ.ศ. 2496 การสื่อสารราชนาวีได้ถือกำเนิดใหม่ในชื่อ "กองสื่อสาร" ซึ่งขึ้นกับกรมยุทธการทหารเรือ โดยในช่วงประมาณกลางปีดังกล่าวได้ย้ายจากพระราชวังเดิม ไปอยู่ที่ป้อมพระจุลจอมเกล้า
ครั้นเมื่อวันที่ 1 มกราคม พ.ศ. 2498 ได้มีพระราชกฤษฎีกา ให้กองสื่อสารเปลี่ยนชื่อเป็น "กรมสื่อสารทหารเรือ" และในวันที่ 1 มกราคม พ.ศ. 2501 ก็ได้ย้ายมาอยู่พระราชวังเดิมชั้นใน พร้อมจัดตั้งส่วนราชการใหม่ โดยจัดเป็นกรมในส่วนบัญชาการของกองทัพเรือ
กระทั่งปี พ.ศ. 2552 กองทัพเรือไทยได้ปรับปรุงโครงสร้างกองทัพ โดยได้ทำการเปลี่ยนกรมสื่อสารทหารเรือ มาเป็น "กรมการสื่อสารและเทคโนโลยีสารสนเทศทหารเรือ"
การศึกษาดูงาน

ตั้งแต่อดีต กรมสื่อสารทหารเรือได้จัดส่งบุคลากรไปศึกษาดูงานในต่างประเทศ เพื่อกลับมาพัฒนาระบบของทหารเรือให้มีประสิทธิภาพ รวมถึงปี พ.ศ. 2555 คณะข้าราชการจากกรมการสื่อสารและเทคโนโลยีสารสนเทศทหารเรือ ได้เดินทางไปศึกษาดูงานที่กระทรวงเทคโนโลยีสารสนเทศและการสื่อสาร ส่วนในปี พ.ศ. 2561 กรมการสื่อสารและเทคโนโลยีสารสนเทศทหารเรือ ก็ได้ให้การต้อนรับคณะกรรมาธิการการวิทยาศาสตร์ เทคโนโลยี สารสนเทศ และการสื่อสารมวลชน สภานิติบัญญัติแห่งชาติ ที่เดินทางมาศึกษาดูงาน
สิ่งสืบทอด

กรมการสื่อสารและเทคโนโลยีสารสนเทศทหารเรือ ยังได้นำเสนอแนวทางการรักษาความปลอดภัย ด้านการสื่อสารและสารสนเทศ แก่หน่วยต่าง ๆ ของกองทัพเรือ รวมถึงพัฒนาบุคลากรทางการทหารให้มีความเชี่ยวชาญด้านไซเบอร์ ทั้งเชิงรับและเชิงรุก
กิจกรรมเพื่อสังคม

เดือนธันวาคม พ.ศ. 2559 กรมการสื่อสารและเทคโนโลยีสารสนเทศทหารเรือ ได้มีส่วนช่วยผู้ประสบภัยหนาวอย่างรุนแรง ในบริเวณชายแดนภาคเหนือ และภาคตะวันออกเฉียงเหนือ ด้วยการมอบผ้าห่มกันหนาว ซึ่งได้รับการสนับสนุนจากบริษัท แอดวานซ์ อินโฟ เซอร์วิส จำกัด (มหาชน)
รางวัลที่ได้รับ

พ.ศ. 2560 : รางวัลระดับพื้นฐาน – วันแห่งการจัดการความรู้ของกองทัพเรือ ประจำปีงบประมาณ 2560 จากพลเรือเอก ณะ อารีนิจ ผู้บัญชาการทหารเรือ
แหล่งข้อมูลอื่น

เว็บไซต์ทางการ